- بای بک، بیر میللتین سسی - http://www.baybak.com -
اوپئرا (۵۶) – م. ارغوان
باي بک آذربايجان | 1 year اؤنجه یاییلمیشدیر | اِلگؤن, ۲۵-ي قويروخدوغان , ۱۱۰۱۴, چولا ۱۶:۳۴ [آ.خ] | یازی
دئدیم دئدی(۵۶)
۱–سحر خانیم، دئییر:–
باخیشی یئرلره گول چیچک سریر،
آرزولار باغیندان، علیم گول دریر،
خیالییلا بیرگون، قول بویون اولدوم،
هلهده یاستیغیم، گول ایگی وئریر.
ارغوان دئدی:–
هانسی اوندالیغا، سایدام سریرکن،
اؤدسوز، سولوق سولوق، هئی، گؤیریرسن.
بؤیله بیر آنلاقین، بان اورواسینا،
ندندیر، هر گئجه، سن، چیلییر، سن.
۲—سهر خانیم، دئییر:–
باش قویوب چیگنینده گیزلین آغلاماق ایستر اورک
باشقا بیر چیرپینتی فسلین باشلاماق ایستر اورک
ارغوان دئدی:–
باشلانقیجین سونونو، سونون باشلانقیجینی دوشونورکنده، هر بیر چرپینتی، بیر ندندیر، اولوملارا. اولماق ایسترکنده، یولچو یولوندا گرک. بؤیوک موتلولوقدور آراماق، دیلمک، یورومک. بو آچیدان یاناشدیغیمدا یوجهلیگینه، اؤنجول کیمی؛ قاباقلارا یوروگور، سن. یورو، اوزمانجاسینا یورو کی؛ گؤزلری بوی چکن وار، آدیملادیغین یول سونوندا، هئی…!
۳–سحر خانیم، دئییر:–
دونیانی قوینوندا یاشادا بیلسن،
منهده بیر بوجاق دونیادان ساخلا.
ارغوان دئدی:–
سنین هر بیر دردیگین سولوق، اؤیله بیر دونیادیر هاا، هر کیم بیله بیلمز. سنین هر بیر یاناشیمین، اؤیله بیر دونیا دوغور هاا، هر بیر سن دوغا بیلمز. سنین هر بیر دئگین، اؤیله بیر وار یوغورور هاا، اونو من بیلبیلر، من. اوجرا؛ سنسیز، ینه باجاسیندان کئچدی، من. سن، دیلمیشدین بونو، سن دئیه. بیر سسینی ائشیده بیلسیدیم، بیر توققالیق بولوشسایدیق، بیر گؤروشلوک پایلاشایدیق، بیر دوداقلیق گؤز/ گؤزه سوس/سایدیق. آرادیغین، دیلدیگین دونیا گئرچک اولوردو، هو. ائی، کؤنوللرین سلطانی.
۴–تانری
او گونکو بیلدیم، بورجلو دئییلم، سنه.
کدریم گئتدی، سئو/سئوینج گلدی، منه.
بورجا بورج ندیر؟ دئیه؛ دوشوندوم سنسیز،
کیم بورجلودور بئ، آچیقجا سؤیل\سنه…!
۵—یولچولوق
اؤیرندیم یانداشی، یانا آلمانی.
اونودوم کیمی هئی، یولدا سالمانی.
بیر تورلو ایش ائتدیم، بؤیله اولمانی.
سونوجدا من قالدیم، بیرده یول بویو.
۶—گئتدیگی بیر اوغور
گل! گلیشین، گرکسینیم گیزیدیرسه، وای بانا، بانا واییی…. اوجرا؛ دردیگین، بوشلوقلارا سردیگین، هر بیر سولوق بورگوسو، ایچیمدن گئدهجک، سن چیزگینلرینی یاغیریر. اویسا جیزر منمسه، گیلئی، گرکسیز. دوشونده اوه، ”اوس”اوندا هو، ببکلرینده اوو، کؤنول چیرپینتیسیندا نئچ\ نئچه آه، دوداقلارینلا بیلینجالتینداکی ها-ها، آرد/اردا سان کئچیرلر. گلیشین اوغور گتیرمهدیسه، گئدیشین اوغورلو اولور، اولابیلسین. گئت، اوریینین قالدیغی یئره. دردیگین سولوقلار، دوجوملریمی قیسا یوغورور دئیه؛ آنیمی، یئر\ یئر آنسیز کیمی بوراخیر. گئت! سندن قالان چالارغیلار، دوشلریمین ناققیشیدیر، گئت. گئدیشین، کؤنلونجهدیرسه…
م. ارغوان
۰۷/۰۸/۲۰۱۴
_ _ _ _ _ _ _
مربوط اُلان یازیلار
azb_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab prs_Arab unk unk azb_Arab